Diari Oficial de la Generalitat Valenciana


Sumari del DOGV 9459, del 28-10-2022 (2022/9625)

ORDRE 60/2022, de 18 d'octubre, de la Conselleria d'Educació, Cultura i Esport, d'extinció de l'autorització per cessament d'activitats en el centre privat de Formació Professional Específica Think, d'Alboraia.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9459

Data del DOGV
:   28-10-2022

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2022/9625


Data del document
:   18-10-2022

Organisme emissor
:   Conselleria d'Educació, Cultura i Esport

Tipus de document
:   Ordre

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

ORDRE 60/2022, de 18 d'octubre, de la Conselleria d'Educació, Cultura i Esport, d'extinció de l'autorització per cessament d'activitats en el centre privat de Formació Professional Específica Think, d'Alboraia.  
  
 [2022/9625]  
Antecedents de fet  
Primer. El centre privat de Formació Professional Específica Think, amb codi 00902721, d'Alboraia, té concedida l'autorització d'obertura i funcionament per la Resolució de 7 d'agost de 2013, de la Conselleria d'Educació, Cultura i Esport.  
Segon. Segons l'informe de data 7 de febrer de 2022 de la Inspecció d'Educació de la Direcció Territorial de València d'aquesta Conselleria, es constata la inactivitat de l'esmentat centre.  
Tercer. En data 22 de juliol de 2022, s'intenta la notificació a la titularitat del centre de l'Acord de la Direcció General de Centres Docents pel qual s'inicia el procediment d'extinció de l'autorització per cessament d'activitats en el centre privat de Formació Professional Específica Think, amb codi 12618164, d'Alboraia.  
Quart. Aquesta notificació resulta infructuosa en ser retornada a l'origen per destinatari desconegut, per la qual cosa, en data 9 de setembre de 2022 i, de conformitat amb l'article 44 de la Llei 39/2015, d'1 d'octubre, del procediment administratiu comú de les administracions públiques, es procedeix a la seua publicació en el BOE.  
Cinqué. La titularitat del centre no ha comparegut en el termini establit, no havent-hi tampoc constància en data de hui d'haver sigut presentada cap documentació.  
Sisé. L'extinció de l'autorització d'aquest centre per cessament efectiu de l'activitat no comporta cap perjudici greu per a l'interés públic.  
  
  
Fonaments de dret  
  
Primer. Vista la proposta del director general de Centres Docents i de conformitat amb aquesta, l'òrgan competent per a adoptar la present ordre és la Conselleria d'Educació, Cultura i Esport, segons el Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport.  
  
Segon. De conformitat amb l'article 16 del Reial decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitàries, que estableix l'extinció de l'autorització dels centres quan aquests hagen cessat de fet en les seues activitats.  
Vist l'informe de data 7 de febrer de 2022 de la Inspecció d'Educació que constata el cessament efectiu d'activitats.  
  
  
ORDENE  
  
L'extinció de l'autorització en la totalitat dels seus ensenyaments per cessament d'activitats del centre docent privat següent:  
Codi de centre: 32498551  
Denominació genèrica del centre: centre privat de Formació Professional Específica  
Denominació específica del centre: Think  
Titular: Cristina Martí Ruiz  
Domicili: c/ Botànic Cavanilles, 43  
Localitat: Alboraia (46491)  
Província: València  
La present ordre tindrà els seus efectes acadèmics a l'inici del curs escolar 2023-2024 i donarà lloc a les corresponents inscripcions de baixa en el Registre de Centres Docents de la Comunitat Valenciana.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
Per a les persones interessades que no siguen objecte de notificació, els terminis començaran a comptar des de l'endemà de la publicació en el Diari Oficial de la Generalitat Valenciana.  
  
València, 18 d'octubre de 2022  
  
La consellera d'Educació, Cultura i Esport,  
RAQUEL TAMARIT IRANZO